Հուլիսի 16-17-ը «Լիարժեք կյանք» բարեգործական հասարակական կազմակերպության մարզաճամբարային բազայում անցկացվեց բոչիայի բաց առաջնություն։ Նախաձեռնությանն աջակցել էր ՀՀ սպորտի և երիտասարդության հարցերի նախարարությունը «Հաշմանդամություն ունեցող լոռեցի երիտասարդները` սպորտի և առողջ ապրելակերպի ջատագովներ» ծրագրի շրջանակներում։ Ծրագիրը «ՀՀ երիտասարդական մայրաքաղաք-2015» միջոցառումների մասն է կազմում։